open-index/open-wikipedia-markdown huggingface dataset:
Blackboard

**Blackboard** er en proprietær nettbasert læringsplattform, utviklet av Blackboard Inc.

Det blir brukt av høgskoler og universiteter for å publisere undervisningsmateriale. Faglærere og studenter må være registrerte som brukere på Blackboardinstallasjonen til institusjonen sin for å logge seg inn på Blackboard. Studiematerialet er organisert i fag og studentene som må registrere seg på hvert enkelt fag de ønsker tilgang til. Faglærere er registrerte som «instruktører» og kan laste opp læremateriale til fagene de har ansvar for.
## Eksterne lenker
* 
* Døme på innloggingside
Beisfjorden (Narvik)

**Beisfjorden ** (nordsamisk: *Ušmá*) er en fjordarm  av Ofotfjorden i Narvik kommune i Nordland. Fjorden har innløp mellom Framnesodden på Narvik-halvøya i nord og Ankenes i sør og strekker seg 11,5 kilometer i sørøstlig retning innover mot fjordbunnen til tettstedet Beisfjord. På nordsiden av fjorden ligger Narvik-bydelen Fagernes med Øra og på sørsiden ligger tettstedet Ankenes.

## Beisfjordens geografi
Fjorden har en bredde på omtrent to kilometer  like innenfor innløpet, der den danner det ytre bassenget Narvikbukta med en rommelig naturlig havn etter å ha rundet Narvik-halvøya.  Ved den grunne Fagernesstraumen (*Čoalbmi*) smalner den brått inn til omtrent 230 meter. Området ved sundet har blitt fylt ut i de siste årene for å gi plass til Fagernesterminalen og en malmutskipningskai. Fra Fagernesstraumen fortsetter den «egentlige» Beisfjorden som strekker seg ca. 8 km videre innover mellom Fagernesfjellet, Beisfjordtøtta og Resmålsaksla på nordsiden og Ankenesfjellet på sørsiden. Mølnelva og Lakselva har utløp i fjordbunnen.

## Virksomhet langs fjorden
Langs nordsidens ytre del ligger Narvik Havn med blant annet:
*Utskipningshavn for malm.
*Kai for hurtigbåt, godsbåt, turistskip, fiskebåter og gjestebåter.
*Fagerneskaien og Fagernesterminalen for gods- og containerbåter samt cruiseskip. Fra terminalen går det daglige ARE-tog via Sverige til Oslo.
*Pr. 2012 er det satt i gang utbygging av ytterligere en malmutskipningskai ved Fagernesterminalen.

*Ved terminalen ligger et område med lett industri- og dels arealkrevende næringsvirksomhet. 

## Kommunikasjon
* E6 går langs den nordlige ytre del av fjorden og krysser Fagernesstraumen via den 373 meter lange Beisfjordbrua. 
* Fv751 går langs nordsiden fra Fagernes, via Øra, til Beisfjord.

* Mellom 1927 og 1930 gikk det en passasjerferge over Beisfjorden. Fra 1930 gikk det bilferge som ble erstattet av en midlertidig bru i 1943, og deretter den permanente som ble bygd på slutten av 1950-tallet.

## Fotnoter



## Referanser
International Football Association Board

**International Football Association Board** (**IFAB**) (fotballens internasjonale lovkomité) er organet som fastsetter spillereglene i fotball. IFAB ble stiftet av de fire britiske fotballforbundene i 1886.

## Arbeid
IFAB består av representanter fra hvert av fotballforbundene i Storbritannia – engelske The Football Association (FA), skotske Scottish Football Association (SFA), walisiske Football Association of Wales (FAW) og Irish Football Association (IFA) fra Nord-Irland – og det internasjonale fotballforbundet (FIFA). Hvert av de britiske fotballforbundene har én stemme, mens FIFA har fire. Vedtak i IFAB må ha minst seks stemmer bak seg. Det betyr i praksis at FIFAs godkjennelse er nødvendig for alle vedtak i IFAB, men FIFA kan ikke endre reglene alene; de må i tillegg ha støtte fra minst to av de britiske fotballforbundene.

Styret møtes to ganger i året, en gang for å avgjøre mulige endringer av spillereglene og en gang for å diskutere interne saker. Det første møtet kalles det årlige hovedmøtet (Annual General Meeting, AGM) og det andre kalles det årlige arbeidsmøtet (Annual Business Meeting, ABM). Fire uker før hovedmøtet må medlemsforbundene sende sine skrevne forslag til forbundet som skal være vert for møtet. FIFA lager så ei liste over forslag som sendes til de andre medlemsforbundene for vurdering. Hovedmøtet holdes i februar eller mars og arbeidsmøtet holdes i september eller oktober.

## Historie
Selv om fotballens spilleregler for det meste var blitt standardisert innen 1880-tallet, hadde Storbritannias fire fotballforbund fremdeles litt forskjellige regler. Dette medførte problemer ved kamper på tvers av landegrensene, og man brukte da de reglene som gjaldt for hjemmelaget. Denne løsningen fungerte på et vis, men var langt fra ideell. For å løse dette møttes FA, SFA, FAW og IFA i Manchester 6. desember 1882 for å fastsette regler som kunne brukes under landskamper på De britiske øyer. Konferansen stiftet den første internasjonale turneringen, British Home Championship, og foreslo at det skulle etableres et permanent organ for å regulere spillereglene i Storbritannia og Irland.

IFABs første møte ble holdt i FAs lokaler ved Holborn Viaduct i London onsdag 2. juni 1886. FA, SFA, FAW og IFA hadde like mange stemmer hver.

Det internasjonale fotballforbundet (FIFA), fotballens internasjonale styringsorgan, ble stiftet i Paris i 1904, og erklærte at de ville følge reglene som IFAB fastsatte. Fotballenes økende popularitet internasjonalt førte til at FIFA ble medlem i IFAB i 1913. Opprinnelig hadde FIFA bare to stemmer, det samme som hvert av de britiske fotballforbundene, og vedtak måtte ha fire femdels flertall for å bli gyldige. Dermed kunne de britiske fotballforbundene endre spillereglene mot FIFAs ønske hvis de gikk sammen om det. I 1958 ble dagens stemmeordning vedtatt, slik at hvert av de britiske forbundene har én stemme, FIFA fire, og det trengs seks stemmer for endre reglene.

## Referanser


## Eksterne lenker
* Archives of the International Football Association Board
* FIFA/IFAB om IFABs rolle
Korea-universitetet

**Korea-universitetet** (hangul: , hanja: , engelsk: *Korea University*) er et privateid universitet i hovedstaden Seoul i Sør-Korea. Det er ett av de største privateide universitetene i landet, og rangeres som ett av landets tre ledende universiteter. For tiden består universitetet av 81 avdelinger i 15 fakulteter og 75 forskningsinstitusjoner. For å internasjonalisere studiene har universitetet etablert utvekslingsprogram for studenter i andre land.

## Referanser


## Eksterne lenker
* 
* KU Global Network
* KU Alumni Association
* Alumni
George McKenzie

**George McKenzie** (født 22. september 1901 i Leith i Skottland, død 5. april 1941) var en britisk bokser som deltok under i de olympiske leker 1920 i Antwerpen.
  
McKenzie vant en olympisk bronsemedalje i boksing under OL 1920 i Antwerpen. Han kom på tredjeplass i bantamvekt, i semifinalen tapte han til sørafrikanske Clarence Walker som siden ble olympisk mester da han beseiret Chris Graham fra Canada i finalen. Det var tolv boksere fra sju nasjoner som stilte i denne vektklassen som ble avviklet i perioden 21. til 24. august 1920.

## OL-medaljer
* 1920  Antwerpen -  Bronse i boksing, bantamvekt

## Referanser


## Eksterne lenker
*
Skrovkjosen

**Skrovkjosen** (lulesamisk: *Rábekjukso*) er en kjos i Narvik kommune i Nordland.

Kjosen starter mellom Bremneset i nord, hvor også Tysfjorden har sitt innløp, og Skarbergneset i sør og går omtrent åtte kilometer østover til Eidet og Ulvika. Mellom nesene ligger Bekkenesholmen som regnes som Norges første nasjonalpark.

To kilometer øst for Skarbergneset ligger Skarberget hvor det går bilferge til Bognes på vestsiden av Tysfjorden. Dette sambandet er det eneste gjenværende på E6. Europaveien går langs sørsiden av kjosen til Ulvika, en grend ved foten av fjellovergangen Skjellesvikskaret. En lokal vei går langs østsiden fra Ulvika til Eidet.

De 17 innbyggerne (2011) ved kjosen fordeles på de tre grendene Ulvika, Eidet og Skarberget.

## Fotnoter



## Referanser




## Eksterne lenker
* Bilder fra turliv.no - Sommarset på nordsiden av kjosen. Besøkt 16.02.2012.
* Bilder fra turliv.no - Bekkenesholmen. Besøkt 16.02.2012
Beisfjorden (Hamarøy)

**Beisfjorden**, eller **Pollen**, er en poll i Hamarøy kommune i Nordland. Den strekker seg 4,5 kilometer i vestlig retning fra Tysfjorden, fra innløpet mellom Beisfjordneset i nord og Stongneset i sør.

Like vest for Stongneset går neset Klubben omtrent 750 meter nordover. Dette gir en avstand til nordbredden på ca. 600 meter før det utvider seg inn Kalvikstorvika. Midt i pollen ligger den rundt 2,5 kilometer lange Botnøya. I tillegg kommer flere holmer og skjær. Dybden vest for Botnøya er mellom én og ti meter.

Landskapet rundt Beisfjorden utgjør stort sett lave og skogkledde åser, med unntak av i fjordbunnen hvor stigningene opp mot Hatten starter, med Horn- og Mellatinden (484 og 579 moh.), Bjørnkjeften (682 moh.), Jamnfjellet (457 moh.) og lenger nord Bogvetten (521 moh.).

De om lag hundre fastboende langs kystlinjen bor hovedsakelig i et belte ved E6 som går langs fjordbunnen fra grenden Botn og nordover via stedet Storjorda, som er et lite senter for befolkningen langs nordvestsiden av Tysfjorden. Gårdene på nordkysten knyttes til E6 ved en lokal vei til Østvika  og Fv683 går langs sørsiden til grenden Kalvik.

## Fotnoter



## Referanser
Clarence Newton

**Clarence «Chris» Newton** (født 3. februar 1899, 23. oktober 1979) var en canadisk bokser som deltok i de olympiske leker 1920 i Antwerpen.

Newton vant en olympisk bronsemedalje i boksing under OL 1920 i Antwerpen. Han kom på tredjeplass i lettvekt, i semifinalen tapte han til danske Gotfred Johansen som siden tapte finalen til Samuel Mosberg fra USA. Det var 16 boksere fra ti nasjoner som stilte i denne vektklassen som ble avviklet i perioden 21. til 24. august 1920.

## OL-medaljer
* 1920  Antwerpen -  Bronse i boksing, lettvekt

## Referanser


## Eksterne lenker
*
Haukøyfjorden

**Haukøyfjorden** er en innbuktning på østsiden av Tysfjorden i Nordland. Bukta er omtrent åtte kilometer bred mellom neset sør for Skarbergfloget i nord og Grindvikneset i sør, og går omtrent seks kilometer i østlig retning til Sørnesholmen.

Det går tre fjordarmer av Haukøyfjorden: Stefjorden og Tømmeråsfjorden i øst-sørøstlig retning og Fuglfjorden i sørlig retning. Kjelkvika (lulesamisk: *Gielkáluokta*) går ca. 1,7 kilometer i sørlig retning. Haukøyholmen er største øy og ligger i overgangen mellom bukta og to av fjordarmene.

De 25 innbyggerne (2011) langs sørsiden av Haukøyfjorden, fordelt på grenden Hundholmen og gårdene i Kjelkvika, har veiforbindelse til tettstedet Kjøpsvik. På nordsiden ligger det fraflyttede Inner-Skarberget med en kommunal vei til Skarberget.

## Fotnoter



## Referanser
Alexander Ireland

**Alexander «Alex» Ireland** (født 11. februar 1901, død 24. januar 1966) var en britisk bokser som deltok i de olympiske leker 1920 i Antwerpen.

Ireland vant en olympisk sølvmedalje i boksing under OL 1920 i Antwerpen. Han kom på andreplass i weltervekt, i finalen tapte han til Bert Schneider fra Canada. Det var 18 boksere fra ti nasjoner som stilte i denne vektklassen som ble avviklet i perioden 21. til 24. august 1920.

## OL-medaljer
* 1920  Antwerpen -  Sølv i  boksing, weltervekt

## Referanser


## Eksterne lenker
*
Stefjorden

**Stefjorden** (lulesamisk: *Áhkávoudna*) er en arm av innbuktningen Haukøyfjorden i Tysfjorden i Nordland som strekker seg omtrent 16 kilometer øst-sørøstover fra innløpet mellom Makkholmen, ved Inner-Skarberget, i nord og Haukøyholmen i sør.

På nordsiden ligger Stortinden (784 moh.), Stefjordnestinden (859 moh.) og videre Kistbotnfjellet. Langs sørsiden ligger Tømmeråsen, Tømmeråstinden (816 moh.) og Stetind (1&nbsp;391 moh.). Dybden midt i fjorden er fra godt over 200 meter ved innløpet til i underkant av 100 meter nærmere fjordbunnen.

Området var veiløst inntil åpningen av «Kjøpsvikveien» i 1992 som knyttet grendene Stefjordbotn og Haukøya (via lokal vei) til omverdenen. Lokal vei også fra Skarberget til Lysvoll like øst for innløpet på nordkysten. Det ligger en rekke veiløse og avfolkede gårder langs nordkysten, deriblant noen gårder på Stefjordneset.

14 fastboende (2011) regnes å bo langs Stefjorden, hvorav bebyggelsen på Haukøya (*Ávkke*) er den største.
__NOTOC__
## Se også
*Efjordtunnelen
*Stetindtunnelen
*Tømmeråstunnelen

## Fotnoter



## Referanser




## Eksterne lenker
* Bilder og turbeskrivelse fra ryggsekk.net - Stefjorden og Sildpollen
Sarah McLeod

**Sarah McLeod** (født 18. juli 1971 på New Zealand) er en film-og TV skuespiller som har vært med i *[[Ringenes Herre - Ringens Brorskap]]* og *[[Ringenes Herre - Atter en Konge]]*. I disse filmene spilte hun Rosie som Sam Gamgod giftet seg med etter at han kom tilbake til Hobsyssel. Datteren hennes Maisy spilte datteren som Rosie og Sam fikk sammen.

## Referanser


## Eksterne lenker
*
Sildpollen (Tysfjord)

**Sildpollen** er en arm av Stefjorden i Narvik kommune i Nordland. Pollen strekker seg cirka 2,5 kilometer i nord-nordøstlig retning fra innløpet mellom Sildpollneset i vest og Blomhola i øst og omgis av høye fjell på alle sider unntatt i det smale innløpet, med Kulhornet (981 moh.) på nordsiden som det høyeste. Sildpollelva har utløp i bunnen av pollen.

Den eneste bebyggelsen i nærheten er noen veiløse og avfolkede gårder på begge sider av innløpet.  

## Referanser




## Eksterne lenker
* Bilder og turbeskrivelse fra ryggsekk.net - Stefjorden og Sildpollen
Branngate

En **branngate** er en «gate» som ryddes i skog eller andre steder for å stoppe en brann som nærmer seg, eller forebygge at en brann sprer seg – eller iallfall sinke brannen. I dag lages branngater oftest for å begrense skogbranner. I byer finnes gjerne minstekrav for gatebredden blant annet for at de også skal kunne fungere som branngater. Skogsbilveier og større veianlegg gjennom skogen har ofte samme funksjon. I middelalderen og til ut i 1800-årene var det også vanlig å rive eller sprenge hus i byene for å lage branngater mot fremrykkende bybranner. Derfor var økser og brannhaker – senere også krutt og enda senere dynamitt – viktige redskaper i datidens brannvern. Elver, sjøer, myrer og lignende fungerer ofte som naturlige branngater.
Fuglfjorden

**Fuglfjorden** (lulesamisk: *Låttevuodna*) er en arm av Haukøyfjorden i Tysfjorden i Nordland som strekker seg omtrent 4,5 kilometer i sør-sørøstlig retning fra innløpet mellom Nordneset (på Fuglfjordneset) i nordøst og Sørneset i sørvest. Kystlinjen langs fjorden er uten bebyggelser eller veiforbindelser. Det er bratte fjellskråninger opp mot Mulbukttinden (758 (moh.), Fuglfjordfjellet og Storfjellet (750 moh.) på østsiden og i stigningene opp mot Lifjellet på vestsiden.

## Referanser
Tømmeråsfjorden

**Tømmeråsfjorden** (lulesamisk: *Dimbarásvuodna*) er en arm av Haukøyfjorden i Tysfjorden i Nordland. Den strekker seg omtrent fem kilometer inn mot grenden Tømmeråsfjorden.

Fjorden har innløp mellom Tømmeråsneset i nord og Nordneset (på Fuglfjordneset) i sør og strekker seg i østlig retning mellom Tømmeråsen og Mulbukttinden til Urvika for deretter å smalne inn og svinge mot sør med Tømmeråstinden og Titinden på østsiden. Storelva kommer ned fra fjellene på sørsiden, og har utløp i fjordbunnen.

Området var veiløst inntil deler av traséen til «Kjøpsvikveien» ble bygd langs hele østsiden av fjorden. En lokal vei som går langs nordkysten fra Neppvika til Haukøya passerer grenden Tømmeråsen.

## Se også
*Neppviktunnelen
*Tømmeråstunnelen

## Galleri

## Referanser




## Eksterne lenker
*
Joakim Noah

**Joakim Noah** er en basketballspiller som spiller for den amerikanske NBA-klubben New York Knicks. Han har spilt profesjonelt siden 2007, og har så langt i karrieren kun spilt for 2 lag. Han har spilt på Chicago Bulls fra 2007 til 2016 hvor han nå spiller for New York. Noahs far, Yannick Noah, vant French Open i 1984, og hans mor, Cecilia Rodhe, var miss Sweden i 1978. Han har altså en svensk mor, en fransk far og kamerunske besteforeldre i tillegg til at han er amerikansk statsborger siden han ble født i New York.

## Collegekarriere
Joakim Noah gikk på University of Florida i tre år før han kom til NBA. Her scoret han totalt 1 124 poeng og havnet på andreplass i Floridas rekordbøker da han traff 61,2 % av skuddene sine. Noah blokkerte 186 skudd og scoret gjennomsnittlig 12,0 poeng per kamp, tok i gjennomsnitt 8,4 returer per kamp og blokkerte i gjennomsnitt 1,8 skudd per kamp mens han gikk på colleget.

## NBA-karriere
Joakim Noah ble trukket opp til NBA av klubben Chicago Bulls i første uttaksrunde som spiller nummer ni i draftet i 2007. Noah har spilt i klubben siden i posisjonen power forward, selv om det også hender han spiller center.

Noah utmerket seg ikke noe særlig sterkt før point guarden Derrick Rose ble trukket opp av Chicago. Sammen spiller de svært godt på banen, noe som viste resultater ved at Chicago Bulls kom seg til sluttspillet i 2009.

Noah ble senere i 2009 spurt om å spille for det amerikanske, det franske, det kamerunske og det svenske landslaget, men valgte omsider frankrike. Dette er høyst sannsynlig fordi han ville fått lite spilletid for USA, og at han hadde liten tro på internasjonal seier med de andre landslagene.

### Statistikker fra Noahs NBA-karriere

#### Tegnforklaring

#### Sesongen

#### Sluttspillet

## Referanser


## Kilder
* Joakim Noah statistikker hos NBA
* Joakim Noah biografi hos NBA

## Eksterne lenker
* 
*
Presteidfjorden

**Presteidfjorden** er en fjord i Hamarøy kommune i Nordland. Den utgjør den sørvestlige, indre, delen av en bukt som strekker seg inn fra Vestfjorden, rundt Tannøya, mellom Tranøya i vest og Horneset i øst.

## Presteidfjordens geografi
Fjorden har sitt innløp mellom Jektneset, sør for Hamlot, i vest, og Gunnarboren, på vestsiden av Jørenvik, i sørøst, og strekker seg 4,9 kilometer sørvestover mot Presteid. Inkludert Presteidstraumen og Glimma er fjordens totale lengde ca. 8,5 kilometer (4,6 nm).

### Finnvikpollen
Fra det 2,2 kilometer brede innløpet mellom Nygårdshaugen i nord og Hammarneset i sør strekker Finnvikpollen seg omtrent to kilometer inn til Pollstranda og utløpet til Pollelva på østsiden av Presteidfjorden. På sørsiden av bukta ligger den lille grenden Finnvik.

### Presteidstraumen
Mellom Presteidfjorden i nord og Glimma i sør går den ca. én kilometer lange Presteidstraumen. Ved flo og fjære blir det en svært kraftig tidevannsstrøm gjennom det 2-300 meter brede sundet.

På vestsiden av sundet ligger bygda Presteid med en fiskecamp i tilknytning til strømmen. Fv81 krysser sundet over Presteidbrua.

### Glimma
Sør for Presteidstraumen ligger den delvis avsnørte havbukta Glimma (på bokmål også kalt *Glimmen*). Glimma er rundt 3 km², og har en lengde fra Presteidstraumen og sørover til bunnen på 2,5 kilometer. Flere små elver munner ut i Glimma og gir brakkvann. Største dybde er 50 meter.

På nordvestsiden, mellom Oppeid og Kaldstad, ligger Dragseidet hvor det er kun 550 meter til Lilandspollen ved Kaldvågfjorden.

## Kulfjorden
**Kulfjorden** er en liten fjordarm vest av Presteidfjorden, som strekker seg 2,4 kilometer nordvestover fra innløpet mellom Storøya og Djupvikneset. De to armene Bjøllosen og Hesskogosen går i nordlig retning fra fjorden. Største dybde er 24 meter midt i fjorden.

## Kommunikasjon
* Deler av traséen til Fv81 følger Presteidfjorden fra, og rundt, Finnvikpollen sørøstover til Presteidbrua.
* Deler av traséen til Fv665 går langs sørsiden og inn mot bunnen av Kulfjorden. 

* Etter 2. verdenskrig ble det opprettet en passasjerbåtrute mellom Presteid og Ulvsvåg, og etterhvert bare til Nergård når veien kom nærmere Presteid. Ruten gikk frem til Presteidbrua sto ferdig i 1957.

## Se også
* Knut Hamsun som hentet mye av sin inspirasjon fra Glimma.
* Hamsunsenteret på Presteid.

## Fotnoter



## Referanser
Georges Prud’Homme

**Georges Arthur Prud'Homme** (1899–1978)  var en canadisk bokser som deltok under i de olympiske leker 1920 i Antwerpen.
  
Prud'Homme vant en olympisk sølvmedalje i boksing under OL 1920 i Antwerpen. Han kom på andreplass i mellomvekt, i finalen tapte han til britiske Harry Mallin. Det var 17 boksere fra ni nasjoner som stilte i denne vektklassen som ble avviklet i perioden 21. til 24. august 1920.

## OL-medaljer
* 1920  Antwerpen -  Sølv i boksing, mellomvekt

## Referanser


## Eksterne lenker
*
Hamsundpollen

**Hamsundpollen** er en poll i Hamarøy kommune i Nordland som strekker seg inn fra Vestfjorden i sørlig retning mellom den ytre og den indre delen av halvøya Hamarøya.

Pollen er 4,7 kilometer lang fra innløpet mellom Holmneset ved Kyllingmark i vest og Buøya i øst til Hamsund i bunnen. Kystlinjen preges av en rekke mindre viker, oser og sund mens selve pollen har en rekke øyer, holmer og skjær, hvorav de største er Buøya, Hovøya, Stor- og Litløya samt Orøya.

Fv664 går langs sørvestsiden av pollen gjennom grenden Egedalen.

## Fotnoter



## Referanser
Andrea de Adamich

**Andrea de Adamich** (1941–2025) var en italiensk racerfører som deltok i 36 Formel 1-løp i  og fra  til . Han hadde to fjerdeplasser som beste resultat, og fikk totalt 6 poeng i karrieren.

## Karriere

De Adamich hadde gode resultater i standard- og sportsbilracing før han ble spurt om han ville kjøre Formel 1. Han var en av få til å kjøre med briller.

Han vant European Touring Car Championship i 1966 for Alfa Romeo. Han debuterte i Formel 1 i Sør-Afrikas Grand Prix 1968 for Ferrari. Han måtte imidlertid bryte løpet etter å ha kjørt av banen. Senere i sesongen vant han en søramerikansk Formel 2-turnering med Ferrari, men ble ikke beholdt av den italienske giganten. Han gikk derfor tilbake til Alfa Romeo, som i 1970 deltok i Formel 1 som motorleverandør for McLaren. I 1971 gikk han til March, men uten noen spesiell suksess.

I 1972 gikk han til Surtees-teamet og fullførte på en god 4.-plass i Spanias GP på Jarama. En ny 4.-plass kom året etter under Belgias Grand Prix på Zolder i en sponset Brabham. De Adamichs fikk imidlertid ikke fullført 1973-sesongen grunnet skader han pådro seg i en kollisjon under Storbritannias Grand Prix. Han la opp året etter og ble en respektert motorsport journalist og TV-kommentator i hjemlandet Italia, hvor han fra 1978 til 2012 ledet sportsprogrammet *Grand Prix* på Italia 1.

Han var også visepresident i N. Technology, som forbereder racerbiler for Alfa Romeo.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, kursiv indikerer *[[raskeste runde]]*)

### Resultater fra Formel 1-løp utenom verdensmesterskapet
(Forklaring) (Resultater i uthevet skrift indikerer **[[pole position]]**, kursiv indikerer *[[raskeste runde]]*)

### Fullstendige resultater fra 24-timersløpet på Le Mans

## Se også
* Liste over Formel 1-førere

## Referanser


## Eksterne lenker
* 
*
Samuel D. Ingham

**Samuel Delucenna Ingham** (født 16. september 1779 i New Hope i Pennsylvania, død 5. juni 1860 i Trenton i New Jersey) var en amerikansk demokratisk-republikansk– og senere demokratisk politiker, kjent som USAs landets 9. finansminister i perioden mellom 6. mars 1829 og 20. juni 1831 under president Andrew Jackson.

## Biografi
Ingham begynte sin karriere ved å studere innenfor klassiske studier før han ble engasjert innenfor papirindustrien. I 1813 kom han inn i politikken ved at han var medlem av representantenes hus, noe han var til 1818 og mellom 1822 og 1829, hvor han først var ordfører for pensjonskomiteen og deretter for postkomiteen. I perioden mellom 1819 til 1820 tjenestegjorde han for øvrig som *Secretary of the Commonwealth of Pennsylvania*. I mars 1829 ble han utnevnt til landets neste finansminister av Andrew Jackson.

Som Andrew Jacksons finansminister hadde Ingham nasjonalbanken Second Bank of the United States som sin viktigste utfordring. Jackson oppfattet nasjonalbanken som en farlig monopolaktør, og presidenten stolte verken på nasjonalbanken eller andre banker. Presidenten anså videre at pengesedler burde tas ut av bruk og erstattes av mynt som eneste valuta i USA. Jackson trodde dessuten at en avskaffelse av sedler skulle motsvare målet med USAs grunnlov. Ingham var fast i sin overbevisning av nasjonalbanken og gjorde sitt for å mekle i konfliktene mellom presidenten og banksjefen Nicholas Biddle.

Til tross for at Ingham ikke lyktes i sine meklingsforsøk hadde finansministerens avgang ingenting med nasjonalbanken å gjøre. Ingham gikk av i juni 1831 sammen med flere andre ministre da de anså at krigsminister John Eatons ektefelle Peggy ikke kunne aksepteres som gjest på offisielle selskap i Washington, D.C. Denne skandalen gikk for øvrig under navnet Petticoat Affair. I tiden etter å ha tjenestegjort som finansminister gikk Ingham tilbake til industrien, og forutenom papirindustri var han også virksom innenfor utviklingen av antracitfelt. Samuel Delucenna Ingham døde den 5. juni 1860 i Trenton i New Jersey.

## Referanser


## Eksterne lenker
* 
* 
*  USTreas.gov – Samuel D. Ingham (1829–1831) – Biografien til Ingham hos U.S. Department of the Treasury.
*  Millercenter.org – Samuel D. Ingham (1829–1831) – Biografien til Ingham hos Miller Center of Public Affairs.
Skjettenfjorden

**Skjettenfjorden** er en fjordarm av den sørvestlige delen av Sagfjorden i Steigen kommune i Nordland. Den strekker seg 7,5&nbsp;kilometer sørvestover fra innløpet mellom Bjørneset på Engeløya og Dyping på fastlandet.

Fra Oterneset går Flagsundet vestover og gir forbindelse til Vestfjorden. På østsiden, nord for Vinsnes, begynner fjordarmen Holmåkfjorden. Den strekker seg videre sørvestover til Skjelvareid. En rekke holmer og skjær ligger i innløpet her, hvorav Storøya er den største (litt over 40 dekar).

Fv835 går langs østsiden av fjorden, videre sørover og rundt Holmåkfjorden, før den igjen går ca. 1,5 kilometer langs vestsiden av Skjettenfjorden.

## Referanser
Holmåkfjorden

**Holmåkfjorden** er en fjordarm av Skjettenfjorden i Steigen kommune i Nordland. Fjorden har innløp mellom bygdene Vinsnes i vest og Stensland i øst og strekker seg 6,5 kilometer sørvestover.

Lenger sør ligger bygdene Fure på vestsiden, Holmåk på sørøstsiden og Skjelvareid helt i bunnen av fjorden, hvor også Skjelvareidelva har sitt utløp. Fra bunnen av fjorden mot sørvest går det lave Skjelvareidet over til Saursfjorden.

Fv835 går langs hele østsiden av fjorden og videre nordover langs store deler av vestsiden.

## Se også
* Skjettenfjorden
* Sagfjorden

## Referanser
Harold Franks

**Harold Franks** var en britisk bokser som deltok i de olympiske leker 1920 i Antwerpen.

Franks vant en olympisk bronsemedalje i boksing under OL 1920 i Antwerpen. Han kom på tredjeplass i lett tungvekt, i semifinalen tapte han til norske Sverre Sørsdal som siden tapte finalen til Eddie Eagan fra USA. Det var 11 boksere fra seks nasjoner som stilte i denne vektklassen som ble avviklet i perioden 21. til 24. august 1920. 
## OL-medaljer
* 1920  Antwerpen -  Bronse i boksing, lett tungvekt

## Referanser


## Eksterne lenker
*
Kaldvågfjorden

**Kaldvågfjorden** (lulesamisk: *Gálldavákvuodna*) er en fjordarm nord av Sagfjorden i Hamarøy i Nordland.

Fjorden har sitt innløp mellom Nes på Hamarøya og Finnøy på Finnøya og strekker seg ca. 16 kilometer, først mot nordøst så østover, inn mot Kaldvågstraumen mellom fastlandet og Finnøya. Ved innløpet er det sterke tidevannsstrømmer, holmer, skjær og en del støvelhav, med største dybde på 15 meter.

Videre langs vest- og nordkysten ligger det tilgrensende naturreservatet Steinslandsvatnet, og Forrøya, som er den største øya i fjorden. I Røssvika ligger bygden Røsvik, og ca. en kilometer lenger øst, Skottestad.

Mellom Haukås og Kaldstad strekker den ca. seks kilometer lange Lilandspollen seg nordover mot Hamsund, med det tilgrensende naturreservatet Lilandsvatnet på vestsiden av pollen. Bygden Kaldvåg ligger like nordvest for Kaldvågstraumen, i bunnen av fjorden.
Sørkysten av fjorden går langs kysten av Finnøya, og er uten bebyggelse, med unntak av bygden Finnøy ved innløpet.

Fra Oppeid til Skutvik går Fv81 delvis langs nord- og vestkysten av fjorden, mens Fv661 og Fv662 ender henholdsvis på Nes og Finnøy.

## Se også
* Lilandsvatnet naturreservat
* Steinslandsvatnet naturreservat
* Nesstraumen
* Innhavet

## Referanser




## Eksterne lenker
* Direktoratet for naturforvaltning: Forslag om marin verneplan for Kaldvågfjorden og Innhavet.
* Kaldvåg Engelsk side. Bilder fra Kaldvåg tatt av en tilreisende turist.
Skotsfjorden

**Skotsfjorden** er en fjordarm av Vestfjorden i Steigen kommune i Nordland. Den strekker seg i underkant av 13&nbsp;kilometer i østlig retning til grenda Liland. Fjorden har innløp mellom Skjenodden, sørvest for Kvalnes, i nord og Oksholmen, nord for Nordskot i sør. Den delen av Skotsfjorden som ligger øst for Keipneset omtales også som Lilandsfjorden.

Langs den åslendte nordsiden ligger en spredt gårdsbebyggelse langs fylkesvei 636. Det er ingen veiforbindelse langs den folketomme sørsiden hvor fjellene når høyder på godt over  syv hundre meter. 

## Se også
*Skotstindan

## Referanser
Lilandsfjorden

**Lilandsfjorden** er navnet på den delen av Skotsfjorden i Steigen kommune i Nordland som ligger øst for Keipneset til grenda Liland, en lengde på 2,3 kilometer. Fra Lilandsfjorden går de to korte fjordarmene Mølnpollen, i nord- og sørøstlig retning fra Lilandsstraumen, og Sagpollen, i sørlig retning fra Storneset.

En lokal vei tar av fra fylkesvei 636 og går langs nord- og østsiden av Lilandsfjorden til bebyggelsene i Innerskotsfjord og Liland.

## Referanser
Xavier Eluère

**Albert Xavier Eluère** (født 8. september 1897, død 5. februar 1967) var en fransk bokser som deltok under i de olympiske leker 1920 i Antwerpen.

Eluère vant en olympisk bronsemedalje i boksing under OL 1920 i Antwerpen. Han kom på tredjeplass i tungvekt, i semifinalen tapte han til danske Søren Petersen som siden tapte finalen til britiske Ronald Rawson. Det var ni boksere fra åtte nasjoner som stilte i den tyngste vektklassen som ble avviklet i perioden 21. til 24. august 1920.

## OL-medaljer
* 1920  Antwerpen -  Bronse i boksing, tungvekt

## Referanser


## Eksterne lenker
*
Richard Rush

**Richard Rush** (født 29. august 1780 i Philadelphia, død 30. juli 1859 i Philadelphia) var en amerikansk advokat, diplomat samt føderalistisk og senere nasjonalrepublikansk politiker, kjent som landets 8. justisminister i perioden mellom 10. februar 1814 til 12. november 1817 under presidentene James Madison og James Monroe og som landets 8. finansminister i perioden mellom 7. mars 1825 til 5. mars 1829 under president John Quincy Adams.

## Biografi
Rush begynte sin karriere ved College of New Jersey (nå kjent som Princeton University) i en alder av 14 år og ble uteksaminert i 1797 som den yngste i sin klasse. Han ble tatt inn i advokatforeningen i 1800 da han bare var 20 år gammel, og han studerte rettsvitenskap under William Draper Lewis før han så arbeidet som advokat fram til 1811. Rush var en av president James Madisons nærmeste venner og rådgiver under den britisk-amerikanske krigen. 

### Justisminister og minister
Han ble utnevnt til justisminister av Madison i 1814 og tjenestegjorde til 1817. Fra 1818 var Rush USAs minister i London ved det britiske hoff. Han etterfulgte John Quincy Adams i dette embetet. Rush ble overraskende populær som minister i Storbritannia til tross for at han tidligere var blitt oppfattet som antibritisk, og han ga uttrykk for at han trivdes i London gjennom sin åtteårsperiode, hvor han blant annet var med på å forhandle frem flere viktige avtaler mellom de to landene.

### Finansminister
I mars 1825 ble Rush utnevnt til finansminister av John Quincy Adams, som hadde vært utenriksminister i USA i hele perioden som Rush var i London. Rush hadde en suksessrik tid som finansminister og klarte å få til budsjettoverskudd samtidig som nesten hele utenlandsgjelden ble betalt.

I presidentvalget i 1828 var finansminister Rush nasjonalrepublikanernes visepresidentkandidat da president John Quincy Adams søkte gjenvalg. Adams og Rush tapte valget dette året som det nasjonalrepublikanske partiets kandidater mot Andrew Jackson og den sittende visepresidenten John C. Calhoun, som hadde hoppet av Jacksons demokratiske parti.

### Senere liv
President Andrew Jackson sendte senere Rush til Storbritannia i 1836 for å sikre at den amerikanske regjeringen fikk den utlovede arven etter vitenskapsmannen James Smithson, noe som senere gjorde at Smithsonian Institution i Washington D.C. ble grunnlagt.

I 1847 ble Rush av president James K. Polk utnevnt til USAs minister i Paris etter William R. King, en stilling han hadde til 1851 da han ble erstattet av William C. Rives. Da hans forhandlinger ble avbrutt gjennom avsettelsen av Ludvig Filip var han en av de første utenlandske diplomater som anerkjente den nye andre franske republikken. I 1849 ble Rush kalt hjem til USA, hvorpå han trakk seg tilbake fra offentligheten.

Rush døde den 30. juli 1859 i Philadelphia.

## Referanser


## Eksterne lenker
* 
* USTreas.gov – Richard Rush (1825–1829) – Biografien til Rush hos U.S. Department of the Treasury.
* Millercenter.org – Richard Rush (1825–1829) – Biografien til Rush hos Miller Center of Public Affairs.
Botnfjorden (Steigen)

**Botnfjorden** er en fjordarm av Leinesfjorden i Steigen kommune i Nordland. Fjorden har innløp mellom Sommarodden i nord og gården Øvre Venes i sør og strekker seg seks kilometer i østlig retning til Marhaugelvas utløp i Botn.

De tre grendene Sommernes, Botn og Åsjorda ligger ved Botnfjorden.

Fylkesvei 633 går langs sørsiden og fylkesvei 835 langs nordsiden. 

## Fotnoter



## Referanser
Leinesfjorden

**Leinesfjorden** (lulesamisk: *Lairákvuodna* eller *Rairágavuodna*) er en fjordarm av Vestfjorden i Steigen kommune i Nordland. Den strekker seg i underkant av 12&nbsp;kilometer i østlig retning fra Andholmfjorden til Stormyra.

Fjorden har innløp mellom øya Fluksa i nord og Helnes i sør. Sundet Andholmfjorden fortsetter videre vestover som en forfjord som gir forbindelse til Vestfjorden. Fra Leinesfjorden går de to fjordarmene Saursfjorden i nordøstlig retning og Botnfjorden i østlig retning. Landskapet på nordsiden er åslendt. På sørsiden stiger de opp mot 1&nbsp;045 meter høye Kråktindan opp fra fjorden. I selve fjorden ligger en rekke små holmer, skjær og grunner.

Leinesfjord ligger i bunnen av fjorden langs fylkesvei 835. Fylkesvei 633 går langs sørsiden fra Helnes, via Leines, Skålvoll og Åsjorda, til Botn i bunnen av Botnfjorden. Bygdene her lå frem til 1964 i Leiranger kommune.

Nordlandsekspressen har anløp av Helnes og krysser Leines- og Andholmfjorden før anløpet av Nordskot.

## Se også
*Leiranger kirke

## Fotnoter



## Referanser
Innhavet (fjord)

**Innhavet** (lulesamisk: *Sismerra*) er en fjordarm nordøst for Sagfjorden og Kaldvågfjorden i  Hamarøy i Nordland.

Dette innhavet har innløp fra Sagfjorden gjennom Røttangsstraumen i sør og fra Kaldvågfjorden gjennom Kaldvågstraumen i nordvest. Begge strømmene går mellom fastlandet og Finnøya. Mellom innløpene er det ca. 9,9 kilometer. Fjorden strekker seg i nordøstlig retning fra Rødtangen til Hillingan, og fortsetter mot nord, før den går vestover til Kaldvågstraumen. Herfra går det en arm videre i nordvestlig retning til Kaldvåg. Med denne armen er lengden på Innhavet ca. 13,8 kilometer.

Det går flere viker og poller inn mot fastlandet i øst: Karpollen mellom Straumsnesøya og Klubben, Sagpollen (sør) mellom Klubben og Hillingan og Sagpollen (nord) mellom Hillingan og Sommarset som er den dypeste (2,2 km). Landområdene rundt Trollpollen er vernet som naturreservat, mens Varpelva har utløp i Varpvågen lenger nord.

Traséen til Fv662 følger sørdelen av Innhavet over Straumsnesøya til broen over Røttangsstraumen, og E6 går langs Sagpollen.
__NOTOC__
## Se også
*Stedet Innhavet ved Sagfjorden
*Begrepet innhav

## Fotnoter



## Referanser




## Eksterne lenker
* Direktoratet for naturforvaltning: Forslag om marin verneplan for Kaldvågfjorden og Innhavet.
* Bygden Innhavets nettsted
* Kaldvåg Engelsk side. Bilder fra Kaldvåg tatt av en tilreisende turist.
Søren Petersen

**Søren Peter Petersen** (født 6. desember 1894 i Kolding, død 1945 i Belgia) var en dansk bokser som deltok i de olympiske leker 1920 i Antwerpen og 1924 i Paris.

Petersen vant en olympisk sølvmedalje i boksing under OL 1920 i Antwerpen. Han kom på andreplass i tungvekt, i finalen tapte han til britiske Ronald Rawson. Det var ni boksere fra åtte nasjoner som stilte i den tyngste vektklassen som ble avviklet i perioden 21. til 24. august 1920. Fire år senere, under OL 1924 i Paris, tok han en ny sølvmedalje i tungvektboksing, i finalen tapte han til Otto von Porat fra Norge.

## OL-medaljer
* 1920  Antwerpen -  Sølv i boksing, tungvekt  Danmark
* 1924  Paris -  Sølv i boksing, tungvekt  Danmark

## Referanser


## Eksterne lenker
*
Andreas Stadler

**Andreas Stadler** (født 31. juli 1896, død 14. februar 1941) var en østerriksk vektløfter som deltok i de olympiske leker  1924 i Paris og 1928 i Amsterdam.
 
Stadler vant en olympisk sølvmedalje i vektløfting under OL 1924 i Paris. Han kom på andreplass i den letteste klassen, fjærvekt opp til 60 kg som ble avviklet 21. juli 1924. Det var totalt fem vektklasser samme som under foregående OL i Antwerpen. Stadler løftet sammenlagt 385,0 kilo, 17,5 kilo mindre enn gullvinneren Pierino Gabetti fra Italia. Det var 21 utøvere fra 11 nasjoner i fjærvektklassen. 

## OL-medaljer
* 1924  Paris -  Sølv i vektløfting, fjærvekt  Østerrike

## Eksterne lenker
*
Bøfjorden (fjord i Surnadal)

:*For andre fjorder med samme navn, se [[Bøfjorden]].*

**Bøfjorden** er en arm av Halsafjorden i Surnadal kommune på Nordmøre. Fjorden har innløp fra Halsafjorden mellom Heggemsneset og Bøkleppen, og går 3,5&nbsp;kilometer mot øst inn til Settemsøran og Bøsundet. Herfra fortsetter den som Åsskardfjorden, og de to fjordene er til sammen 9&nbsp;kilometer lang.

Den største bygda i fjorden er Bølandet på sørsida. Over Bøsundet går Fv331 via ei ca. 300&nbsp;meter lang bru til Settemsøran. Fv330 går utover langs nordsida fjorden til Heggemsneset. Bygdene ved fjorden kalles oftest under ett for Bøfjorden.

Midt ute i fjorden ligger Bøfjordholmene naturreservat som omfatter flere små holmer og er hekkeplass for sjøfugl, spesielt av fiskemåse og terner.

## Referanser
Anton Zwerina

**Anton Zwerina** (født 7. juni 1900, død 19. mai 1973) var en østerriksk vektløfter som deltok i de olympiske leker  1924 i Paris.

Zwerina vant en olympisk sølvmedalje i vektløfting under OL 1924 i Paris. Han kom på andreplass i den nest letteste klassen, lettvekt opp til 67,5 kg som ble avviklet 22. juli 1924. Det var totalt fem vektklasser samme som under foregående OL i Antwerpen. Zwerina løftet sammenlagt 417,5 kilo, 22,5 kilo mindre enn gullvinneren Edmond Decottignies fra Frankrike. Det var 22 utøvere fra 12 nasjoner i lettvektklassen. 

## OL-medaljer
* 1924  Paris -  Sølv i vektløfting, lettvekt  Østerrike

## Referanser


## Eksterne lenker
*
Fløien Folkerestaurant

**Fløien Folkerestaurant** er en restaurant på sørsiden av Fløyfjellet i Bergen og ligger 320 moh. ved endestoppet for en av Norges mest besøkte turistattraksjoner, Fløibanen. Den eies og drives av Bellevue Restauranter AS. Bygget har særpreget arkitektur og utsikt over Bergen.

«Brasseriet» skifter fra lunsj- til middagsmeny kl 16:00, mens «Schou» er åpen fredag og lørdag kl 18:30-23:00 med en tiretters meny.

## Bygningens historie
Planene for restaurant og bane på Fløyen ble lansert allerede i 1912. Bygningen er tegnet av Einar Oscar Schou og åpnet 13. juli 1925, syv år etter at Fløibanen stod ferdig. Planene hadde variert fra et borglignende anlegg med tårn og fløyer til bygget som står i dag. Arkitekten tegnet også interiøret. Restauranten har flere ganger byttet eier, og i perioder vært nedlagt.

Avholdsbevegelsen protesterte da det ble kjent at det skulle bygges restaurant med alkoholservering på Fløyen.
  
Vinteren 1956/57 var det et problem at verken banen eller restauranten var tilkoblet Bergens vannverk. «*Helsemessig og brannteknisk er vannforholdene på Fløien helt uforsvarlige.*» Vannverket ventet på en departementsavgjørelse om hvorvidt arbeidet skulle utføres i samarbeid med militæret eller ikke.

I 1984 ble bygningen overtatt av AS Bergen tomteselskap, og det ble besluttet å rive bygget som var i en elendig forfatning. Men Bergens arkitektforening og Fortidsminneforeningen aksjonerte og inviterte til åpen dag i restauranten. Etter dette ble bygningen restaurert, og i perioden 1986–91 benyttet av Bergen arkitektskole. 

I 1992 inngikk Eric Saudan og Lyststedet Bellevue en leiekontrakt med tomteselskapet, og bygget ble igjen tatt i bruk som restaurant og selskapslokale.

## Referanser


## Eksterne lenker
* 
* Bergen byleksikon på nett, om Fløien Folkerestaurant
* Om Fløien Folkerestaurant
Franz Aigner

**Franz Aigner** (født 24. januar 1892, død 21. januar 1970)  var en østerriksk vektløfter som deltok i de olympiske leker  1924 i Paris.
 
Aigner vant en olympisk sølvmedalje i vektløfting under OL 1924 i Paris. Han kom på andreplass i den tyngste klassen, tungvekt over 82,5 kg. Det var totalt fem vektklasser samme som under foregående OL i Antwerpen. Aigner løftet sammenlagt 515,0 kilo, 2,5 kilo mindre enn gullvinneren Giuseppe Tonani fra Italia.

## OL-medaljer
* 1924  Paris -  Sølv i vektløfting, tungvekt  Østerrike

## Eksterne lenker
*
Nordfolda

**Nordfolda** (lulesamisk: *Nuortta-Fuolldá*) er en fjordarm av Folda i Nordland. Den største delen av fjorden ligger i Steigen, mens den helt indre delen ligger i Sørfold kommune. Fjorden strekker seg i nordøstlig retning fra innløpet ved Hjartøya til Stavnes hvor den fortsetter i sørøstlig retning og skifter navn til Mørsvikfjorden. Samlet er lengden 46&nbsp;kilometer inn til fjordbunnen ved Mørsvikbotn.

Det går tre fjordarmer av Nordfolda: Balkjosen i nordlig retning, Brattfjorden i østlig og Vinkfjorden i sørøstlig retning. Mulfjorden er navnet på sundet som går mellom sørsiden av Hjartøya og fastlandet. 

Fylkesveiene 631 og 632 går langs nordvestsiden av fjorden mellom innløpet og inn til Balkjosen. På nordsida av fjorden har en spredt bebyggelse langs hele fjorden. Den ytterste og vestre delen av nordsida av fjorden kalles Foldstranda og her har en fra ytterst til innerst gårdene Laukvika, Flekkos, Stamsvika, Håsand, Seglstein, Valle, Breivika, Sandset og Åbornes. Videre innover fjorden har en så kirkestedet Nordfold og gårdene Lakså og Alvnes. I nordøst mellom innløpet til Balkjosen og Mørsvikfjorden har en gårdene Nøtnes, Bjørsvika og Hopen. Med unntak av en veiforbindelse fra Tømmerneset til gården Hopen er disse gårdene uten veiforbindelse. Langs sørsida av fjorden ligger gårdene Mulen, Slåttvika, Vinkenes, og Stavnes, som alle er uten veiforbindelse. E6 går langs fjordbunnen gjennom Mørsvikbotn-bygdene. Tidligere ble flere av grendene langs fjorden betjent av en hurtigbåtrute, som nå for det meste er nedlagt. Før Steigentunnelen ble åpnet var det fergeforbindelse over fjorden mellom Nordfold og Røsvik i Sørfold. Det var også i tidligere tider lokalbåtrute på fjorden med blant annet anløp av Seglstein, Åbornes og Nordfold.

__NOTOC__
## Se også
*Sørfolda
*MS «Nordfolda»
*Den tidligere kommunen Nordfold

## Fotnoter



## Referanser




## Eksterne lenker
* Brattfjord.net: Rutetider for hurtigbåten på Nordfolda.
* Vinkenes.no: Siden til den lille bygda Vinkenes.
Bellevue Restauranter

**Bellevue Restauranter AS** er et selskap som eier og driver seks restauranter i Bergen. Selskapet ble grunnlagt for over 100 år siden. I dag eier de Lyststedet Bellevue, Fløien Folkerestaurant, Bryggen Tracteursted, Spisestedet Troldhaugen, Schøtstuene og von Tangen Fiskebar.

Selskapet eies og drives av Eric Saudan.

## Referanser


## Eksterne lenker
*
Colva

**Colva** er en landsby i den indiske delstaten Goa. Stedet ligger like vest for Goas nest største by Margao. Colva er kjent for sin fine strand, som blir sett på som en av Indias fineste.

Colva er også kjent for den årlige festivalen *Fama de Menino Jesuse*, som feires tredje mandag i oktober. Festivalen har blitt holdt siden 1600-tallet, og holdes i og rundt kirken *Nossa Senhora de Merces*.

## Referanser
Vinkfjorden

**Vinkfjorden** (lulesamisk: *Fáŋŋká* eller *Fáŋŋkávuodna*) er en fjordarm av Nordfolda i Steigen kommune i Nordland. Den strekker seg 10&nbsp;kilometer i sørøstlig retning fra innløpet mellom Storsanden, øst for Vinkenes, på vestsiden og Småvikneset, vest for Stavnes på Stábánjárgga, på østsiden. Fjorden er forholdsvis bred fra munningen og godt over halvveis inn til Lassvika, hvor den smalner betraktelig inn mellom Tverrfjellet og Lassvikfjellet. Mellom Stábánjárgga og Tverrfjellet går Stavfjorden av i øst/sørøstlig retning.

Området er uten veiforbindelse og fast bosetning. Spredte gårdsbruk ligger langs vestsiden fra Lassvika og nordover. Helldal, som ligger ved foten av Helldalisen, har anløp av hurtigbåt i sommersesongen. Gården Vinkfjorden ligger ved Vinkfjordelvas utløp i fjordbunnen.

## Fotnoter



## Referanser




## Eksterne lenker
* Brattfjord.net: Rutetider for hurtigbåten på Nordfolda.
* Bilder og turbeskrivelse fra turliv.no - Storsanden ved Vinkenes. Besøkt 16.09.2012.
Saursfjorden

**Saursfjorden** (lulesamisk: *Sávtsavuodna*) er en fjordarm av Leinesfjorden i Steigen kommune i Nordland. Den strekker seg seks kilometer i nordøstlig retning til Saursfjordelvas utløp ved grenda Saursfjord i bunnen av fjorden.

Fylkesvei 635 går langs nordsiden som har en spredt bebyggelse på det lavtliggende jordbruks- og myrområdet. Saur og Saursfjorden er de eneste grendene. Leinesfjord ligger på et nes som skiller Botnfjorden fra den indre del av Leinesfjorden. Fra neset og vestover strekker det seg et belte av holmer og små øyer som videre danner den ytre del av innløpet på sørsiden av Saursfjorden. Fra bunnen av fjorden mot nordøst går det lave Skjelvareidet over til Holmåkfjorden.

## Fotnoter



## Referanser
Balkjosen

**Balkjosen** er en fjordarm av Nordfolda i Steigen kommune i Nordland som strekker seg nesten 6&nbsp;kilometer i nordlig retning fra innløpet mellom Håkjerringneset ved Lakså i vest og Ørnesodden i øst.

Fjorden ligger mellom Hatten og Sløelvtinden i vest og med Gongskardtinden og Ørneskollen i øst. Ved Skjelnesfjellet går det to forgreininger parallelt i nordlig retning, Store Balkjosen vest for fjellet og Litle Balkjosen på østsiden. Fra bunnen av Store Balkjosen er det i underkant av tre kilometer til Dypingspollen i Sagfjorden på nordkysten av Steigen. Rekreasjons- og fritidsfiskeområde.

En lokal vei tar av Fv632 i Alvnes og fortsetter langs deler av vestsiden til gården Sagen. Ellers veiløst. Bebyggelse på Nøtnes og i Lommeren, hvor Lommerelva gir utløp fra Storvatnet, på østsiden.

## Fotnoter



## Referanser
Store Balkjosen

**Store Balkjosen**, eller **Balkjosen**, er en fjordarm av Balkjosen i Steigen kommune i Nordland som strekker seg 5&nbsp;kilometer i nordlig retning fra innløpet mellom Skjelnesodden i nordøst og Gravneset i sørvest.

Fjorden ligger mellom Skjelnesfjellet, som skiller Store og Litle Balkjosen, i øst og Hatten og Sløelvtinden i vest. Fra fjordbunnen er det i underkant av tre kilometer til Dypingspollen i Sagfjorden på nordkysten av Steigen. Det er ingen bebyggelse langs den veiløse fjorden.

## Fotnoter



## Referanser
Litle Balkjosen

**Litle Balkjosen**, eller **Balkjosen**, er en kort fjordarm av Balkjosen i Steigen kommune i Nordland som strekker seg 2,6&nbsp;kilometer i nordlig retning fra innløpet ved Lommeren.

Fjorden ligger mellom Gongskardtinden i øst og Skjelnesfjellet, som skiller Litle og Store Balkjosen, i vest. Fra fjordbunnen fortsetter Balkjosdalen. Eneste bosetning langs den veiløse fjorden er gården Lommeren.

## Fotnoter



## Referanser
Mørsvikfjorden

**Mørsvikfjorden** (lulesamisk: *Murgosvuodna*) er navnet på den indre delen av Nordfolda, eller den delen som går fra Ørnesodden i nord og Stavnes i sør i Steigen kommune og videre sørøstover til fjordbunnen i Sildhopen i Mørsvikbotn i Sørfold kommune. Kommunegrensen går omtrent midtveis i fjorden.

Mørsvikfjorden er omgitt av fjell som når rundt tusen meters høyde; Hopfjellet, Ånderbakkstindan og Mørsviktinden langs nordkysten og tindene på halvøya Stábánjárgga langs sørkysten. De 2,3 kilometrene av fjorden som ligger innenfor Mørsvikneset, omtales som Mørsvikbotn.

Den eneste bosetningen av betydning er Mørsvikbotnbygdene langs E6 innerst i fjorden. Med unntak av en lokal vei fra Tømmerneset til Hopen ved Hopvatnet er fjorden veiløs med en spredt gårdsbebyggelse langs kysten.

## Fotnoter



## Referanser